কক্সবাজারে বর্ণাঢ্য আয়োজনে পালিত হলো মোহনা টেলিভিশনের ৮ম বর্ষে পদার্পণ অনুষ্টান। এ উপলক্ষ্যে সকাল ১১টায় বিশাল র‌্যালী শহীদ মিনার থেকে শুরু হয়ে জেলা পরিষদ কার্যালয়ে গিয়ে শেষ হয়। এর পর জেলা পরিষদের হল রুমে অনুষ্টিত হয় আলোচনা সভা। জ্যেষ্ট সাংবাদিক প্রিয়তোষ পাল পিন্টুর সভাপতি„ত্বে অনুষ্টিত আলোচনা সভায় প্রধান অতিথির বক্তব্যে সংসদ সদস্য আশেক উল্লাহ রফিক বলেন, মুক্তিযুদ্ধের চেতনায় বাংলার প্রতিচ্ছবি মোহনা টেলিভিশন স্বল্প সময়েই দর্শকদের মন জয় করতে সক্ষম হয়েছে। সামনে আরো এগিয়ে যাওয়ার প্রত্যয়ে কাজ করছে জনপ্রিয় এই টেলিভিশনে কর্মরত সাংবাদিকরা। বিশেষ অতিথির বক্তব্যে পুলিশ সুপার ড. এ কে এম ইকবাল হোসেন বলেন, বস্তুনিষ্ট সাংবাদিকতায় এক ধাপ এগিয়ে মোহনা টেলিভিশন। গ্রাম-বাংলার প্রতিচ্ছবি তুলে ধরছে অবিরত। বিশেষ অতিথির বক্তব্যে ওশান গ্রুপের ব্যবস্থাপনা পরিচালক ও বিশিষ্ট কবি ড. খন্দকার আলী আজম বলেন, মোহনা টেলিভিশন বিনোদন জগতে প্রথম ফোনো লাইভের প্রবর্তন করে। এই টেলিভিশন চ্যানেলটি সংবাদের পাশাপাশি বিনোদনমূলক অনুষ্টান প্রচারে অগ্রণী ভূমিকা পালন করছে। বিশেষ অতিথি হিসেবে আরো উপস্থিত ছিলেন কক্সবাজার উন্নয়ণ কর্তৃপক্ষের কর্মকর্তা লে. কর্ণেল আনোয়ারুল আজিম, অতিরিক্ত জেলা প্রশাসক (শিক্ষা ও আইসিটি) আশরাফুল আলম, বিশেষ অতিথির বক্তব্য রাখেন কক্সবাজার সদর মডেল থানার অফিসার ইনচার্জ রনজিত কুমার বড়–য়া, উপস্থিত ছিলেন সদর উপজেলা পরিষদের ভাইস চেয়ারম্যান হেলেনাজ তাহেরা। বাংলা টিভির জেলা প্রতিনিধি আমিনুল হক আমীনের সঞ্চালনায় অনুষ্টিত আলোচনা সভার শুরুতে শুভেচ্ছা বক্তব্য রাখেন মোহনা টেলিভিশনের কক্সবাজার জেলা প্রতিনিধি আমানুল হক বাবুল।